# Årsmøte Krokans venner 2014

Lørdag 24. mai kl. 13:00

Sted: Krokan turisthytte

Tilstede: 5 medlemmer, hvorav 4 fra styret

**Saksliste**

## Sak 1 Godkjenning av dagsorden

**Vedtak**: Dagsorden godkjennes,

## Sak 2 Konstituering

**Vedtak**:

Hans Vale velges til møteleder

Kirsten S. Natvig velges til referent

Ragnhild Oppedal og Tine Holst velges til protokollunderskrivere

## Sak 3 Årsberetning

* Det har vært holdt ett styremøte; i februar 2014. Referatet er lagt ut på nettsiden.
* Det har vært gjennomført dugnad på Krokan, fra 29.-30. juni 2013. Deltakere var medlemmer i Krokans venner, samt medlemmer i Tinn og Rjukan turlag. Vi ryddet uteareal og malte uthuset.
* Krokans venner foreslo for styret i Helbergstiftelsen at det skulle etableres en hyttevaktordning for Krokan og at Jørn Anderson var villig til å ta et slikt oppdrag.
* Nettsidene holdes oppdatert.
* Dugnadstimer 2014: 80 timers maling uthus og vindskier
* Hyttevakttjeneste på vegne av Helbergstiftelsen: 120 timer

(7 personer måkte 2 meters snø av taket i 2 døgn, i tillegg til en rekke andre hyttevakts- og vedlikeholdstjenester.)

**Vedtak**: Årsberetningen godkjennes

## Sak 4 Orienteringssaker

Drift Krokan

Krokan var i drift sommeren 2013, Krokans venner bekostet reparasjon av kaffetrakter.

Oppussing

Reparasjon av taket på hovedhytta ble utført i 2013, videre er det gjort reparasjoner av hyttetaket på en av småhyttene

**Vedtak:** Tas til orientering

## Sak 4 Regnskap

Regnskapet er vedlagt.

På konto 31/12-2013: 25.204,62

**Vedtak**: Regnskapet godkjennes

## Sak 5 Budsjett 2014

Krokans venner har som formål å skape oppmerksomhet rundt, og interesse for Krokan. Det gjør vi gjennom aktiviteter, slik det foreslås i sak 6. Vi vil derfor bruke noe midler til det som er planlagt, men likevel slik at vi har penger på konto.

INNTEKTER

**Medlemsavgift kr 3.000,-**

UTGIFTER

Porto kr. 100,-

Domeneavgift kr. 250,-

Nødvendig materiell ved dugnad 2014

(tjære ol) kr. 10.000,-

Utgifter dugnad og snømåking\* kr. 5.500,-

**Utgifter kr. 15.850,-**

**Budsjettert underskudd 2014 kr.-12.850,-**

**\***Ekstraordinær snømåking vinter 2014 og tjærebreing hyttene sommer 2014

**Vedtak**: Budsjettet godkjennes

## Sak 6 Aktiviteter 2014

Det er planlagt følgende aktiviteter:

* Dugnad på Krokan 24.-25. mai
* Morten fortsetter som frivillig web-redaktør: [www.krokansvenner.no](http://www.krokansvenner.no)
* Deltakelse på turer i regi av Tinn og Rjukan turlag, se nettsidene: <http://telemark.turistforeningen.no/index.php?fo_id=8896>

**Vedtak**: Aktivitetslista godkjennes

## Sak 7 Medlemsverving

Medlemmer er viktig for Krokans venner. Mange av dere gir oss anledning til å øke aktiviteten, og synliggjøre oss. Det gjør oss kanskje også i stand til å hjelpe Helbergstiftelsen med investeringer i årene som kommer.

Vi har så langt vervet blant venner, i DNT-systemet, på Krokan, og på arbeidsplasser. Vi ønsker å fortsette med denne form for medlemsverving.

**Vedtak**: Medlemsverving fortsetter.

## Sak 8 Innkomne saker

Ingen innkomne saker

## Sak 9 Valg

**Styret** har i 2013 bestått av :

* Hans Vale, styreleder og sekretær, på valg i 2014.
* David Durkan, nestleder, på valg i 2015.
* Øystein Haugan, styremedlem, på valg i 2014.
* Kirsten S. Natvig, kasserer, på valg i 2015.
* Jørn Anderson, styremedlem, på valg i 2015.
* Øystein Dahle, styremedlem, på valg i 2015.

**Revisor:** Harald Glørsen ble valgt for to år i 2013

Valgkomiteen (Tor Nicolaisen og Morten Jødal) fikk opplest sin innstilling på Årsmøtet:

Tine Holst går inn som fullt medlem av styret

Øystein Haugan går ut av styret

Hans Vale fortsetter i styret, som styreleder

Styret fremmet forslag til valg av valgkomité: Tor Nicolaisen og Morten Jødal

**Valg:**

Årsmøtet valgte Tine Holst som styremedlem for to år og Hans Vale som styreleder for to år, begge på valg i 2016.

Årsmøtet valgte Tor Nicolaisen og Morten Jødal som valgkomité for et år.

## Sak 10 Eventuelt

Ingen saker

Signaturer:

(sign) (sign)

Tine Holst Ragnhild Oppdal